Nokia

ნოკია — კომუნიკაციებისა და საინფორმაციო ტექნოლოგიების ფინური ტრანსნაციონალური კორპორაცია, რომლის სათავო ოფისი ფინეთის დედაქალაქ ჰელსინკისთან ახლოს, ქალაქ ესპოოში მდებარეობს. მისი კუთვნილი კომპანია Nokia Solutions and Networks აწარმოებს სატელეკომუნიკაციო ქსელების აღჭურვილობასა და სერვისს.ინტერნეტ-მომსახურება, მათ შორის აპლიკაციები, თამაშები, მუსიკა, მედია, შეტყობინენები და უფასო ციფრული რუკები და სანავიგაციო მომსახურება კი მთლიანად მის მფლობელობაში მყოფი ქვედანაყოფის — Navteq-ის ხელშია. 2012 წლის მონაცემებით, მსოფლიოს 120 ქვეყანაში ნოკიას დასაქმებული ჰყავდა 101 982 ადამიანი, პროდუქტს ყიდიდა 150-ზე მეტ ქვეყანაში და წლიური შემოსავლის სახით დაახლოებით 30 მილიარდ ევროს იღებდა. 2012 წლის ბოლო მეოთხედში, ნოკია მობილური ტელეფონების მეორე უმსხვილესი მწარმოებელი იყო მსოფლიოში გაყიდვების თვალსაზრისით (სამსუნგის შემდეგ) და მსოფლიო ბაზრის 18.0%-ს იკავებდა. ამჟამად კი ნოკია სმარტფონების ბაზრის მხოლოდ 3,2%-ს იკავებს. 2013 წლის ბოლო მეოთხედში კომპანიამ მობილური ტელეფონებიდან შემოსავლების 40% დაკარგა. კომპანია ნოკია შეზღუდული პასუხისმგებლობის ღია საზოგადოებაა, შეტანილია ჰელსინკისა და ნიუ-იორკის საფონდო ბირჟებზე. Fortune Global 500-ის თანახმად, 2013 წლის მონაცემებით, ნოკია შემოსავლების თვალსაზრისით მსოფლიოში 274-ე უმსხვილესი კომპანიაა. 1998-2012 წლებში ნოკია მობილური ტელეფონების უმსხვილესი გამყიდველი იყო მსოფლიოში. თუმცა, 2007 წლიდან კომპანიის საბაზრო წილმა თანდათან კლება იწყო, რისი მიზეზიც სხვა მწარმოებლების სენსორულ სმარტფონებზე მოთხოვნის ზრდა გახდა. ასეთი მწარმოებლები ძირითადად იყო Apple და მისი iPhone, ასევე კომპანია Google-ის ოპერაციულ სისტემა Android-ზე მომუშავე სხვა მოწყობილობები. 2007 წლის ბოლოს კორპორაციის ფასი 40 მილიარდი აშშ დოლარი იყო, 2012 წლის შუაში კი მხოლოდ 2 მლრდ. დაკარგულის ანაზღაურების მიზნით, 2011 წლის თებერვალში ნოკიამ მაიკროსოფტთან სტრატეგიული პარტნიორობის დაწყების შესახებ განაცხადა. შედეგად, ნოკიას ყველა სმარტფონში ოპერაციული სისტემა Symbian-ი Microsoft-ის Windows Phone-მა შეცვალა. ამის შემდეგ, ნოკიას სმარტფონების გაყიდვები, რაც მანამდე იზრდებოდა, დრამატულად დაეცა. 2011 წლის დასაწყისიდან 2013 წლამდე ნოკიამ დაკარგა მსოფლიოში სმარტფონების უმსხვილესი გამყიდველის პოზიცია და ამ სეგმენტში რიგით მეათემდე დაეშვა. 2013 წლის 2 სექტემბერს კომპანია Microsoft-მა გაასაჯაროვა თავისი განზრახვა ნოკიას მობილური ტელეფონების ბიზნესის შეძენის შესახებ, რაშიც ის 5,44 მილიარდ ევროს (7,17 მლრდ აშშ დოლარი) იხდიდა. შეთანხმებისას, Microsoft-ის მხარეს შეუერთდნენ ნოკიას ყოფილი აღმასრულებელი დიორექტორი სტივენ ელოპი და Microsoft-ის სხვა აღმასრულებელი პირები. მრავალი მედიასაშუალების ცნობით, 2014 წლის 24 თებერვალს გასამართი Mobile World Congress-ის წინ, ნოკია გეგმავს თავისი პირველი ანდროიდ-სმარტფონის, Nokia X-ის გამოშვებას. თანამედროვე ნოკიას წინაპრები იყვნენ Nokia Company (Nokia Aktiebolag), Finnish Rubber Works Ltd (ფეხსაცმელების მწარმოებელი) და Finnish Cable Works Ltd (Suomen Kaapelitehdas Oy). ოფიციალური საიტი ნოკიას ძველი ტელეფონების გალერეა დაარქივებული 2008-04-04 საიტზე Wayback Machine. ნოკიას მუზეუმი დაარქივებული 2019-06-04 საიტზე Wayback Machine. nokia.com.ge დაარქივებული 2012-01-11 საიტზე Wayback Machine. — ნოკიას ოფიციალური დისტრიბუტორი საქართველოში „სავაჭრო სახლი გოლეთიანი“ ↑ Nokia Oyj Finnish. YTJ.fi. დაარქივებულია ორიგინალიდან — 10 მაისი 2013. ციტირების თარიღი: 2 March 2013. ↑ Annual Results 2012 (PDF). Nokia Corporation (24 January 2013). ციტირების თარიღი: 24 January 2013. ↑ 3.0 3.1 „Samsung overtakes Nokia in mobile phone shipments“. BBC News. 27 April 2012. ციტირების თარიღი: 27 May 2012. ↑ Reuters in Helsinki. (2013-09-04) Nokia chief becomes a front runner for top job at Microsoft. South China Morning Post. ციტირების თარიღი: 2013-09-08. ↑ Nokia – FAQ. Nokia Corporation. დაარქივებულია ორიგინალიდან — 8 თებერვალი 2009. ციტირების თარიღი: 16 March 2009. ↑ „Global 500 2013“. Fortune. 2013. ციტირების თარიღი: 16 August 2013. ↑ Nokia Corporation (ADR). Google Finance. Google (7 September 2012). ციტირების თარიღი: 9 September 2012. ↑ Jon C. Ogg. (14 May 2012) Almost Nothing Can Save Nokia, Except Maybe Widespread Poverty Read more: Almost Nothing Can Save Nokia, Except Maybe Widespread Poverty – 24/7 Wall St.. 24/7 Wall St. 24/7 Wall St. ციტირების თარიღი: 9 September 2012. ↑ გარდა Asha Platform-ისა Asha სერიის ტელეფონებზე ↑ Lumia: Is the light visible?. Asymco. Horace Dediu (18 April 2013). დაარქივებულია ორიგინალიდან — 11 ნოემბერი 2020. ციტირების თარიღი: 21 July 2013. ↑ Gartner Says Asia/Pacific Led Worldwide Mobile Phone Sales to Growth in First Quarter of 2013 (Press release). Gartner. Gartner, Inc (14 May 2013). ციტირების თარიღი: 21 July 2013. ↑ Microsoft buys Nokia's Devices and Services Unit, unites Windows Phone 8 and its hardware maker. The Verge. Vox Media. ციტირების თარიღი: 3 September 2013. ↑ Ovide, Shira. Microsoft in $7.17 Billion Deal for Nokia Cellphone Business. Wall Street Journal. ციტირების თარიღი: 3 September 2013. ↑ Nokia Is Going To Embarrass Microsoft By Releasing An Android Phone On The Cusp Of Its $7 Billion Acquisition - Business Insider ↑ Nokia Releasing First Android Phone - WSJ ვიკისაწყობში არის გვერდი თემაზე: Nokia